Farap we Çärjew etraplarynyň häkimlikleri, ıerli din wekilleri we metjitleriň ymamlary şu ıyl haj nobaty ıeten ıa-da öz hasabyna haja gitmegi meıilleşdiren etrap ıaşaıjylaryndan öz serişdelerini “harasatdan ejir çekenler üçin” häkimlige geçirmegi talap edıär. Bu barada Azatlyk Radiosynyň habarçysy 7-nji iıulda habar berdi.
İerli häkimiıetler haja dalaşgärlere “COVID-19 sebäpli bu ıyl haja gitmek mümkin däl, pullaryňyzy haıyr-sogap üçin beriň! Bu kyn güne düşen raıatlara eden kömegiňiz uly sogap bolar diıen mazmunda wagyzlar köpeldi” diıip, Azatlyk Radiosynyň habarçysy habar berdi.
Onuň maglumatlaryna görä, degişli gürrüňdeşliklere Farabyň we Çärjewiň etrap häkimlikleriniň işgärleri, din wekilleri we ıerlerdäki metjitleriň ymamlary gatnaşıar.
“Olar harasatyň yzda galdyran weırançylygyny ‘aradan aıyrmak maksady bilen’ haj zyıaratyna gitmäge niıet eden ıaşaıjylaryň degişli serişdelerini häkimligiň hasabyna geçirmegi soraıarlar we talap edıärler” diıip, Azatlygyň habarçysy ıerli dolandyryş edaralaryndaky çeşmelerine salgylanyp habar berdi.
Dünıewi Türkmenistan her ıyl haj zyıaratyna isleg bildirıän 150 töweregi raıatyny döwlet howandarlygynda Saud Arabystanyna ugradıar. İöne bu ıyl global koronawirus pandemiıasy sebäpli Saud Arabystany halkara haj zyıaratçylaryny kabul etmejekdigini aıtdy. Bu barada patyşalygyň Haj we umra ministrligi 22-nji iıunda ıaıradan beıanatynda, nobatdaky haj möwsüminde diňe ıurt içinde ıaşaıan dalaşgärlere “örän çäkli möçberde” haj zyıaratyny amal etmäge rugsat berjekdigini duıdurdy.
Şu ıyl haj möwsümi iıul aıynyň ahyryna gabat gelıär.
Pandemiıanyň fonunda türkmen häkimiıetleri türkmenistanly zyıaratçylaryň bu ıyl Saud Arabystanyna zyıarata goıberilmezlik ähtimallygy barada baryp mart aıynyň başlarynda haja gitjeklere duıdurypdy.
Mundan ozal, Türkmenistanda haj zyıaratyna döwlet howandarlygynda gitmek isleıän käbir raıatlaryň munuň üçin häkimiıetlere para berıändigi, häkimiıet wekilleriniň hem olardan para alıandygy geçen ıylyň sentıabr aıynda resmi derejede boıun alyndy. İöne Farap we Çärjew etrabyndaky soňky tejribelere bilen ıerli häkimiıetler, mälim bolan maglumatlara görä, zyıaratçylaryň haja niıetlän maliıe serişdelerini ilkinji gezek “haıyr-sahawat maksady bilen” olaryň ellerinden almaga synanyşıar.
Galyberse-de, synçylara görä, Türkmenistanda 2017-nji yılda kabul edilen “Haıyr-sahawat işi hakyndaky” kanuny döwlet häkimiıet edaralaryna hem-de ıerli öz-özüni dolandyryş edaralaryna haıyr-sahawat gaznalaryny esaslandyrmaga ıa-da oňa gatnaşmaga rugsat bermeıär, ıöne kanunçylyk meıletinlige we kanunylyga esaslanıan haıyr-sahawat işini goldaıar we kepillendirıär.
Azatlyk Radiosynyň habarçysy Farap we Çärjew etrabynyň häkimliklerinden olaryň mejbury haıyr-sahawat talaplary barada goşmaça resmi maglumat alyp bilmedi.
Türkmenistanyň gündogar sebitlerinde turan heläkçilikli harasatdan 2,5 aı töweregi wagt geçdi. 27-nji aprelde ıurduň Lebap we Mary welaıatlarynda turan tupan onlarça adamyň ölümine getirdi we sebitiň durmuş üpjünçiligine agyr zarba urdy. Farap we Çärjew etraplary harasatdan iň agyr zyıan çeken regionlaryň hataryndadyr. Geçen döwrüň dowamynda hökümet resmileri we ıerli häkimiıetler bu tebigy heläkçilik barada tutanıerlilik bilen dymyşlygy saklap geldiler.
Şol bir wagtyň özünde, häkimiıetler raıat başlangyçlary bilen bat berlen ujypsyz haıyr-sahawat işleriniň öňüni aldy, harasatdan ejir çekenlere özbaşdak ıardam etmäge synanyşan telekeçileriň ıoluny baglady we islendik ıardamyň diňe döwlet edaralarynyň üsti bilen ejir çekenlere gowşurylmagyny talap etdi.